
REGULAMENT-
de organizare şi funcţionare a 
" Centrului de zi pentru copii cu dizabilități Podul Lung"

ARTICOLUL 1
Definiţie
(1) Regulamentul de organizare şi funcţionare este un document propriu al Serviciului Centrul de zi pentru copii cu dizabilități Podul Lung. Centrul de zi “Podul Lung” a luat fiinţă în anul  1992 la iniţiativa familiilor copiilor cu handicap reuniţi sub egida Societăţii Române “Speranţa”, cu sprijinul WACR Olanda, “Lebenshilfe” Salzburg, “Hilfe fur Kinder” - prin dl. Hubertus Gollnick, MENCAP Anglia şi Crucea Roșie Daneză. Din 1993 centrul de zi “Podul Lung”  a fost preluat de Inspectoratul de Stat Teritorial pentru Persoane cu Handicap Timiş, iar începând cu anul 2000 este finanţat de către Consiliul Local al Municipiului Timişoara. Conform Hotărârii Consiliului Local nr. 298/27.06.2006, de la 1 august 2006, Serviciul Centrul de zi pentru copii cu dizabilităţi „ Podul Lung”, face parte din organigrama Direcţiei de Asistenţă Socială Comunitară.
2) Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali, vizitatori.
ARTICOLUL 2
Identificarea serviciului social
Serviciul Centrul de zi pentru copii cu dizabilități Podul Lung, cod serviciu social 8891CZ-C III, a fost preluat şi administrat de Direcţia de Asistenţă Socială Comunitară, acreditată conform Certificatului de acreditare seria AF, numărul 001206 din 16.06.2014, aprobat prin Hotărârea Consiliului Local al Municipiului Timişoara nr. 158/29.03.2013 şi a Organigramei şi Statului de Funcţii aprobate prin Hotărârea Consiliului Local al Municipiului Timişoara nr. 283/25.06.2015.
2. Potrivit prevederilor art. 120 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare, serviciile de zi sunt acele servicii prin care se asigură menţinerea, refacerea şi dezvoltarea capacităţilor copilului şi ale părinţilor săi pentru depăşirea situaţiilor care ar putea determina separarea copilului de familia sa.
ARTICOLUL 3
Scopul serviciului social
Serviciul Centrul de zi pentru copii cu dizabilități Podul Lung are ca scop/misiune, în conformitate cu Ordinul nr. 25/2004 privind standardele minime obligatorii pentru centrele de zi pentru copii cu dizabilităţi, prevenirea abandonului şi a instituţionalizării copiilor cu dizabilități, prin asigurarea, pe timpul zilei, a unor activităţi de îngrijire, educaţie, abilitare-reabilitare, recreere-socializare, consiliere, dezvoltare a deprinderilor de viaţă independentă, orientare şcolară şi profesională pentru copii, cât şi a unor activităti de sprijin, consiliere, educare pentru părinţi sau reprezentanţii legali, precum şi pentru alte persoane care au în îngrijire copii.
Centrul de zi are în evidență 58 de copii cu dizabilităţi medii și severe cu vârste cuprinse între 3 si 18 ani prezentând diferite patologii, cum sunt: sindrom Langdon Down, epilepsie, autism infantil, paralizie cerebrală, distrofie musculară, microcefalie, hidrocefalie, deficiențe auditive și vizuale asociate, retard psiho-motor, tulburări de comportament, etc.
Potrivit prevederilor art. 27 din Legea asistenţei sociale nr. 292/2011, cu modificările ulterioare, serviciile sociale reprezintă activitatea sau ansamblul de activităţi realizate pentru a răspunde nevoilor sociale, precum şi celor speciale, individuale, familiale sau de grup, în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii.
ARTICOLUL 4
Cadrul legal de înfiinţare, organizare şi funcţionare
(1) Serviciul Centrul de zi pentru copii cu dizabilități Podul Lung funcţionează cu respectarea prevederilor cadrului general de organizare şi funcţionare a serviciilor sociale reglementat de Legea nr. 292/2011, cu modificările ulterioare, a Ordinului nr. 25/2004 privind standardele minime obligatorii pentru centrele de zi pentru copii cu dizabilităţi, precum şi ale altor acte normative secundare aplicabile domeniului.
(2) Standard minim de calitate aplicabil: Ordinul 25/2004 pentru aprobarea Standardelor minime obligatorii privind centrele de zi pentru copiii cu dizabilități.
(3) Serviciul Centrul de zi pentru copii cu dizabilități Podul Lung a fost înfiinţat prin Ordinul nr. 11/13.01.1992 al Secretariatului de Stat pentru Handicapați și preluat prin Hotărârea Consiliului Local al Municipiului Timișoara nr. 298/2006 în subordinea Direcţiei de Asistenţă Socială. 
Potrivit prevederilor art. 114 şi 115 coroborate cu prevederile art. 113 şi 112 din Legea nr. 292/2011, cu modificările ulterioare, autorităţile administraţiei publice locale furnizează servicii sociale numai prin SPAS.
ARTICOLUL 5
Principiile care stau la baza acordării serviciului social
(1) Serviciul Centrul de zi pentru copii cu dizabilități Podul Lung  se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.
(2) Principiile specifice care stau la baza prestării serviciilor sociale în cadrul Serviciului Centrul de zi pentru copii cu dizabilități Podul Lung sunt următoarele:
a) respectarea şi promovarea cu prioritate a interesului persoanei beneficiare;
b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
c) asigurarea protecţiei împotriva abuzului şi exploatării persoanei beneficiare;
d) deschiderea către comunitate;
e) asistarea persoanelor fără capacitate de exerciţiu în realizarea şi exercitarea drepturilor lor;
f) asigurarea în mod adecvat a unor modele de rol şi statut social, prin încadrarea în unitate a unui personal mixt;
g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitatea de exerciţiu, cu respectarea prevederilor Legii nr. 272/2004, republicată, cu modificările şi completările ulterioare, Legii sănătăţii mintale şi a protecţiei persoanelor cu tulburări psihice nr. 487/2002, republicată, etc.
h) promovarea unui model familial de îngrijire a persoanei beneficiare;
i) asigurarea unei îngrijiri individualizate şi personalizate a persoanei beneficiare;
j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
l) asigurarea unei intervenţii profesioniste, prin echipe pluridisciplinare;
m) asigurarea confidenţialităţii şi a eticii profesionale;
n) responsabilizarea membrilor familiei, reprezentaţilor legali cu privire la exercitarea drepturilor şi îndeplinirea obligaţiilor de întreţinere;
o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
p) colaborarea centrului cu serviciul public de asistenţă socială.
ARTICOLUL 6 
Beneficiarii serviciilor sociale
(1) Beneficiarii serviciilor sociale acordate în Serviciul Centrul de zi pentru copii cu dizabilități Podul Lung sunt:
a) copii cu dizabilități cu vârse cuprinse între 3 și 18 ani;
b) părinții copiilor cu dizabilități și alți aparținători ai copilului cu dizabilități.
Potrivit prevederilor art. 120 din Legea nr. 272/2004, republicată, cu modificările şi completările ulterioare, centrele de zi se adresează copiilor aflaţi în situaţii de risc de separare de familia lor.
(2) Condiţiile de acces/admitere în centru sunt următoarele:
a) domiciliul părinților în municipiul Timișoara atestat prin copie C.I.;
b) vârsta copilului între 3 și 18 ani atestată prin copie după certificatul de naștere;
c) copilul trebuie să fie beneficiar al unui certificat de încadrare într-un grad de handicap sau o scrisoare medicală care să ateste o dizabilitate, fapt demonstrat prin copii după aceste documente. 
În urma depunerii cererii de către solicitant împreună cu documentele necesare se realizează evaluările inițiale de către asistentul social, psihopedagog, psiholog și medic, echipa multidisciplinară  înaintează propunerile de integrare în centrul de zi a copilului, iar șeful serviciului avizează procesul verbal al echipei multidiscilplinare. Dosarul copilului se trimite la Serviciul pentru Protecția Copilului și Familiei care întocmește Planul de servicii pentru familia copilului respectiv. Se emite Dispoziția Primarului pentru aprobarea Planul de servicii, care este comunicată familiei copilului și Serviciului Centrul de zi pentru copii cu dizabilități Podul Lung. În momentul prezentării părintelui la centrul de zi cu Dispoziția Primarului se încheie contractul de furnizare de servicii cu beneficiarul.
Contribuția beneficiarului pentru serviciile sociale primite în cadrul Serviciului Centrul de zi pentru copii cu dizabilități Podul Lung este de 0 lei, conform Hotărârii Consiliului Local nr.168 din 29.05.2007.
Condiţiile de încetare a serviciilor, conform contractului de furnizare a serviciilor sociale, pot fi următoarele:
          a. expirarea duratei pentru care a fost încheiat contractul;
          b. acordul părţilor privind încetarea contractului;
          c. scopul contractului a fost atins;
          d. forţa majoră, dacă este invocată;
          e. decesul beneficiarului.

 (4) Persoanele beneficiare de servicii sociale furnizate în Serviciul Centrul de zi pentru copii cu dizabilități Podul Lung au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
c) să li se asigure păstrarea confidenţialităţii asupra informaţiilor furnizate şi primite;
d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
e) să fie protejaţi de lege atât ei, cât şi bunurile lor, atunci când nu au capacitate de exerciţiu;
f) să li se garanteze demnitatea, intimitatea şi respectarea vieţii intime;
g) să participe la evaluarea serviciilor sociale primite;
h) să li se respecte toate drepturile speciale în situaţia în care sunt minori sau persoane cu dizabilităţi.
(5) Persoanele beneficiare de servicii sociale furnizate în Serviciul Centrul de zi pentru copii cu dizabilități Podul Lung au următoarele obligaţii:
a) să furnizeze informaţii corecte cu privire la identitate, situaţie familială, socială, medicală şi economică;
b) să participe, în raport cu vârsta, situaţia de dependenţă etc. la procesul de furnizare a serviciilor sociale;
c) să contribuie, în conformitate cu legislaţia în vigoare, la plata serviciilor sociale furnizate, în funcţie de tipul serviciului şi de situaţia lor materială;
d) să comunice orice modificare intervenită în legătură cu situaţia lor personală;
e) să respecte prevederile prezentului regulament.



ARTICOLUL 7
Activităţi şi funcţii
Principalele funcţii ale serviciului social Serviciul Centrul de zi pentru copii cu dizabilități Podul Lung sunt următoarele:
a) de furnizare a serviciilor sociale de interes public local, prin asigurarea următoarelor activităţi:
1. reprezintă furnizorul de servicii sociale în contractul încheiat cu persoana beneficiară;
2. oferă servicii sociale specifice centrului de zi pentru copii cu dizabilităţi conform Hotărârii de Guvern  nr.1007/2005:
- educare;
- asistenţa şi îngrijire;
- consiliere psihologică pentru copil şi familie;
- socializare şi petrecere a timpului liber;
- reintegrare familială şi comunitară.
 
b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
1. publicarea informațiilor despre serviciile centrului de zi în format electronic pe site-ul Primăriei Municipiului Timișoara;
2. colaborarea cu instituții relevante de la nivelul comunității – școli, unități sanitare, biserică, privind serviciile centrului de zi prin oferirea de pliante și întâlniri periodice cu aceștia, participarea cu produse confecționate în centrul de zi la târguri tematice (Crăciun, Paște, Mărțișor);
3. elaborarea de rapoarte de activitate.
c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1. organizarea meselor festive de sărbătorire a zilelor de naștere ale copiilor, cu participarea familiei și aparținătorilor acestora;
2. organizarea de întălniri cu părinții pe diverse teme de interes al acestora;
3. organizarea unor evenimente tematice în centru (carnaval, serbări) împreună cu diverse personalități din cadrul comunității; 
4. ieșirea în comunitate a copiilor cu dizabilități (plimbări în parc, la cumpărături, vizite la grădina zoologică, locuri de joacă, teatrul de păpuși, cinematograf);
d) de asigurare a calităţii serviciilor sociale prin realizarea următoarelor activităţi:
1. utilizarea instrumentelor standardizate în procesul de acordare a serviciilor;
2. realizarea de evaluări periodice a serviciilor prestate;
3. elaborarea rapoartelor de monitorizare trimestriale a progreselor fiecărui beneficiar.
e) de administrare a resurselor materiale şi umane ale centrului prin realizarea următoarelor activităţi:
1. întocmirea periodică a referatelor de necesitate pe baza nevoilor materiale constatate în activitatea cu beneficiarii;
2. întocmirea de referate de necesitatea privind nevoile de personal de specialitate și voluntari din comunitate pentru suplimentarea personalului existent în activitățile cu copiii.




ARTICOLUL 8
Structura organizatorică, numărul de posturi și categoriile de personal
 (1) Serviciul Centrul de zi pentru copii cu dizabilități Podul Lung funcţionează cu un număr de 19 angajați total personal, conform prevederilor Hotărârii Consiliului Local nr. 283/25.06.2015, din care:
a) personal de conducere: Șef serviciu
b) personal de specialitate de îngrijire şi asistenţă: 18.
c) personal cu funcţii administrative, gospodărire, întreţinere-reparaţii, deservire: sunt asigurate de către personalul de specialitate al  Biroului Administrativ  Informatică din cadrul D.A.S.C. Timisoara.
d) voluntari: 4 voluntari la Kinetoterapie și 1 voluntar la psihologie.
1. Structura organizatorică, numărul de posturi şi categoriile de personal care funcţionează în cadrul centrului au fost aprobate prin Hotărârea Consiliului Local al Municipiului Timișoara nr. 298/2006 prin care s-a aprobat înfiinţarea centrului de zi în subordinea D.A.S.C. Timișoara.
2. Personal de specialitate reprezintă 100 % din totalul personalului  
3. Încadrarea personalului se realizează cu respectarea numărului maxim de posturi prevăzut în statul de funcţii aprobat.
4. Numărul maxim de posturi pentru funcţii de conducere este: un post pentru şeful de centru 
(2) Raportul angajat/beneficiar este de 1/3
ARTICOLUL 9
Personalul de conducere
(1) Personalul de conducere este : Șef serviciu.
(2) Atribuţiile personalului de conducere sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programele de instruire şi perfecţionare;
d) întocmirea Raportului privind oportunitatea acordării subvenției pentru ONG-uri, conform H.C.L.M.T. nr. 455/30.10.2015 privind reglementarea procedurilor de parcurs în vederea acordării subvențiilor  din bugetul local în baza Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială;
e) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
f) întocmeşte raportul anual de activitate;
g) asigură buna desfăşurare a raporturilor de muncă dintre angajaţii serviciului/centrului;
h) desfăşoară activităţi pentru promovarea imaginii centrului în comunitate;
i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k) organizează activitatea personalului şi asigură respectarea timpului de lucru şi a regulamentului de organizare şi funcţionare;
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
m) asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
n ) întocmeşte propunerile pentru Planul Anual de Achiziții al serviciului;
o) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
p) asigură încheierea cu beneficiarii a contractelor de furnizare a serviciilor sociale;
q) întocmește propunerile privind investițiile necesare în activitatea centrului de zi;
r) întocmește referatele de necesitate privind resursele umane și materiale necesare serviciului;
s) alte atribuţii prevăzute în standardul minim de calitate aplicabil, respectiv Ordinul nr. 25/2004 pentru aprobarea Standardelor minime obligatorii privind centrele de zi pentru copiii cu dizabilități.
(3) Funcţia de conducere se ocupă prin concurs sau, după caz, examen, în condiţiile legii.
(4) Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.
(5) Sancţionarea disciplinară sau eliberarea din funcţie a conducătorilor instituţiei se face în condiţiile legii.
ARTICOLUL 10
Personalul de specialitate de îngrijire şi asistenţă.
 (1) Personalul de specialitate al Serviciului Centrul de zi pentru copii cu dizabilități Podul Lung este compus din:
a) asistent social (263501)
b) instructor de ergoterapie (223003)
c) infirmieră (532103)
d) educator (234202) 
f) kinetoterapeut (226405)
g) logoped (226603)
h) psiholog (263411)
i) psihopedagog (263412)   
 (2) Atribuţii ale personalului de specialitate:
a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
b) colaborează cu specialişti din alte centre în vederea soluţionării cazurilor, identificării de resurse;
c) monitorizează respectarea standardelor minime de calitate;
d) sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;
e) întocmeşte rapoarte periodice cu privire la activitatea derulată;
f) face propuneri de îmbunătăţire a activităţii în vederea creşterii calităţii serviciului şi respectării legislaţiei;
g) alte atribuţii prevăzute în fișele de post ale personalului .

ARTICOLUL 11
Personalul administrativ, gospodărie, întreţinere-reparaţii, deservire
Personalul administrativ asigură activităţile auxiliare serviciului social:
· transportul beneficiarilor de la domiciliu la centrul de zi și de la centrul de zi la domiciliu,
· mentenanţă, prin asigurarea curățeniei spațiului pe o suprafață de 200 mp.
a) personal pentru curăţenie spaţii - 1 îngrijitor;
b) 2 şoferi.
ARTICOLUL 12
Finanţarea centrului
(1) În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
(2) Finanţarea cheltuielilor centrului se asigură, în condiţiile legii, din următoarele surse:
a) bugetele locale ale municipiului Timișoara
b) donaţii, sponsorizări sau alte contribuţii din partea persoanelor fizice ori juridice din ţară şi din străinătate;
c) fonduri externe rambursabile şi nerambursabile;
d) alte surse de finanţare, în conformitate cu legislaţia în vigoare.


Director executiv                                                                               Șef serviciu
Maria Stoianov                                                                       Giosan Daniela Camelia

